**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 14-15 IUNIE 2024**

**HOTĂRÂREA NR. 07**

**privind componența Comisiei de cenzori**

**a Casei de Asigurări a Avocaților**

*Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (în continuare Lege),*

*Văzând dispozițiile art. 63 alin. (1) lit. j) din Lege, prevederile art. 113 din Legea nr. 72/2016 privind sistemul de pensii și alte drepturi de asigurări sociale ale avocaților, precum și Hotărârea Consiliului Uniunii Naționale a Barourilor din România (în continuare U.N.B.R.) nr. 60/29-30 martie 2024,*

*Luând act de demisia domnului av. BUZEŞAN Florin-Sorin, din Baroul Arad și de procesul – verbal al Comisiei de numărare a voturilor pentru alegerea membrilor Comisiei centrale de cenzori a Casei de Asigurări a Avocaților (în continuare, C.A.A.) din 2023, care prevede că următorul în ordinea voturilor obținute este domnul av. BANCEA Valeriu-Petru din Baroul Satu Mare,*

**H O T Ă R Ă Ş T E :**

**Art. 1.** – Se completează Comisia de cenzori a C.A.A, constituită conform Hotărârii Congresului avocaților nr. 07/09-10 iunie 2023, în următoarea componență (*în ordinea numărului de voturi obținute*):

- av. MIHĂLOIU Bogdan-Valentin – Baroul Dolj;

- av. POPESCU-CRUCERU Anca-Sorina – Baroul București.

- av. BANCEA Valeriu-Petru – Baroul Satu Mare

**Art. 2.** – Durata mandatului de membru al Comisiei de cenzori a C.A.A. este de patru ani. Sunt aplicabile prin asemănare, dispozițiile art. 64 alin. (2) din Lege.

**Art. 3.** – (1) Prezenta Hotărâre se afișează pe pagina web a Uniunii Naționale a Barourilor din România ([www.unbr.ro](http://www.unbr.ro)) și se comunică prin e-mail barourilor, care vor asigura comunicarea hotărârii către membrii acestora și C.A.A..

(2) Consiliul de administrație a C.A.A. va asigura comunicarea hotărârii către filialele C.A.A..

**PREŞEDINTE U. N. B. R.**

**Av. Traian-Cornel BRICIU**